केला : इस समय पत्ती खाने वाली इल्ली का प्रकोप
केला : इस समय पत्ती खाने वाली इल्ली का प्रकोप हो सकता है। नियंत्रण के लिए होस्टोथिओन 25 एमएल (ट्राइजोफोस 40 फीसदी ईसी) प्रति 10 लीटर पानी की दर से छिड़काव करें।
मिर्च : पर्ण कुंचन रोग में पत्तियां छोटी होकर मुड़ जाती हैं। पौधा छोटा ही रहता है। ये रोग सफेद मक्खी के कारण फैलता है। नियंत्रण के लिए एकटारा पांच ग्राम (थियोमेथॉक्जाम 25 डब्ल्यूजी) प्रति 10 लीटर पानी में मिश्रित कर छिड़कंे।
सरसों : फसल 120-150 दिन में पककर तैयार हो जाती है। जब पौधे की पत्तियां एवं फलियांे का रंग पीला पड़ने लगे तो कटाई कर लें। कर्टा के समय सत्यानाषी खरपतवार का बीज, फल के साथ मिश्रित न हो, वरना फसल के दूषित तेल से मनुष्य में ड्रोपसी बीमारी होती है।
प्याज : जैसे ही प्याज की गांठ अपना पूरा आकार ले लेती है, पत्तियां सूखने लगें तो लगभग 10-15 दिन पहले सिंचाई बंद कर दें।
संतरा : माहू कीट का प्रकोप हो तो रोगर, टफगोर 15 एमएल (हाईमीथोएट) प्रति 10 लीटर पानी की दर से छिड़काव करें।
अनार : फल फटने की समस्या कम करने के लिए नियमित समय पर पानी दें। टपक सिंचाई के माध्यम से एक दिन में 16 लीटर प्रति पेड़ पानी दें।
टमाटर : तापमान में बढ़ोतरी के साथ चूसक कीट का प्रकोप बढ़ जाता है। नियंत्रण के लिए तीन एमएल कोंफीडोर (इमिडाक्लोरप्रिड 17.8 फीसदी एसएल) प्रति 10 लीटर पानी के साथ छिड़कें।
चने की फसल में घेटी आने लगी है। कहीं-कहीं इल्ली का प्रकोप है, उपाय बताएं?
-राधेश्याम शर्मा, खंडवा
कीटनाशी क्विनालफास 25 ईसी जो एक संपर्क एवं दैहिक कीटनाशक है। एक लीटर प्रति 500 लीटर पानी में घोल बनाकर 10 दिन के अंतराल में दो बार छिड़कें। या फिर प्रोफनोफॉस 50 ईसी कीटनाशक जो अंड संपर्क एवं उदरनाशी है। इसे 1.5 लीटर मात्रा 500-600 लीटर पानी में घोल बनाकर 10 दिनों के अंतराल में छिड़कंे।
चूहों काे मारने की दवा एवं कल्चरल उपाय बताइए?
- गणेश चौहान, राजगढ़
खेत में जगह-जगह घूमकर चूहों के सक्रिय बिलों का सर्वेक्षण करें। फूले चने, मुरमुरे आदि काे रोज बिल के आसपास दो दिनों तक डालकर चूहों के लिए आकर्षक पैदा करें। अच्छा स्वादिष्ट खाद्य पदार्थ देने के चार दिन बाद जिंक फास्फेट 2.5 ग्राम को 100 ग्राम आटे में मिलाएं। उसमें तेल और गुड़ भी डालें। स्वादिष्ट गोलियाें को सक्रिय बिलों के पास रखें। खेल में जगह-जगह खूटे गाड़ें ताकि उस पर रात में उल्लू बैठ सके और वह चूहों को उठा सके।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva bho_Deva hin_Deva